Rīgā

|  |
| --- |
| Dokumenta datumsir tā elektroniskāsparakstīšanas datums Nr.20/CAnos/75695 |

Valsts policijas koledža

Uz 15.11.2024. Nr.20/8-1217

Par Valsts policijas koledžas iekšējo

noteikumu projekta saskaņošanu

Valsts policija savas kompetences ietvaros ir izskatījusi Valsts policijas koledžas iekšējo noteikumu projektu “Uzņemšanas noteikumi Valsts policijas koledžā 2025./2026.studiju (mācību) gadam” (turpmāk – projekts) un informē, ka atbalsta tā tālāko virzību, izsakot šādus priekšlikumus.

1. Lūdzam ievērot konsekvenci un visā projektā precizēt jēdzienus “studiju (mācību) gads” un “akadēmiskais (mācību) gads”, lietojot tos vienveidīgi un atbilstoši projekta nosaukumam.

2. Precizēt projektu, ņemot vērā, ka slīpsvītrai kā tehniskai zīmei tekstā ir dažādas funkcijas un tā skaidri nepauž noteiktu nozīmi, dokumentos no tās lietojuma vairās. Ja vēlas norādīt, ka ir nepieciešama vienlaikus divu nosacījumu iestāšanās, lieto saikli “un”, bet, ja vēlas norādīt, ka pietiek ar viena nosacījuma iestāšanos, lieto saikli “vai”.

3. Precizēt projekta 2.1. apakšpunktā jēdzienu “Iekšējās drošības akadēmijas”, lietojot to nominatīvā.

4. Izvērtēt nepieciešamību projekta 6.punktā aizstāt saikli “vai” ar saikli “un”.

5. Precizēt projekta 3.punktu, viešot nepārprotamu skaidrību par tā apakšpunktos norādīto uzņemšanas laiku attiecīgajā programmā. Vienlaikus lūdzam saskaņot precizēto projekta 3.punktu ar projekta 40. un 42.punktu.

6. Lūdzam ievērot konsekvenci jēdziena “Uzņemšanas komisija” vienveidīgā lietošanā visā projektā. Minētais jēdziens projektā tiek lietots nevienveidīgi, proti, gan kā “uzņemšanas komisija”, gan kā “Uzņemšanas komisija”, gan arī kā “Koledžas Uzņemšanas komisija”.

7. Precizēt projekta 14.punktā gramatikas un interpunkcijas kļūdas.

8. Precizēt projekta 23. un 40.punktu, norādot spēkā esošo Ministru kabineta 2006.gada 10.oktobra noteikumu Nr. 846 pareizu nosaukumu.

9. Precizēt projekta 40.punktu, ievērojot gramatikas un pareizrakstības prasības.

10. Aizstāt projekta 41.punktā vārdu “elektronisko” ar vārdu “elektroniski”, tādējādi to saskaņojot ar projekta 50.1.apakšpunktu.

|  |  |
| --- | --- |
| Valsts policijas priekšnieks | Armands Ruks |

 ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Inese Lodīte, 67075423

inese.lodite@vp.gov.lv

Līga Dimante, 67075036

liga.dimante@vp.gov.lv